Spočatk měrca přestawka nimo
Nowy móst nad Klóšterskej wodu a wutwar statneje dróhi S 100 w Pančicach-Kukowje stej tuchwilu z wotstawkom najwjetše nadróžne twarnišćo w dwurěčnych gmejnach. Z tejle seriju twarnišćo přewodźamy a wobswětlamy starosće tamnišich wobydlerjow.
Po dobrych wosom měsacach twarskeho časa maš w Pančicach-Kukowje zaćišć, zo je so wjes chcyjo nochcyjo na twarnišćo noweho mosta nad Klóšterskej wodu zwučiła. Tankownja na kromje wsy je swoje wotewrjenske časy přiměriła, dejnerowy wobchod z wulkimi plakatami zwonka wsy na so skedźbnja a dale wo přižiwjenje wojuje, mějićelka kwětkoweho wobchoda je swoju předawarnju nachwilnje zawrěła a dźěła w tym času we Wudworskim zahrodnistwje.
ces_Latn szl_Latn szl_Latn